ai4bharat/Pralekha huggingface dataset:
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
ప్రపంచ తపాలా దినోత్సవం సందర్భంగా యూనివర్సల్ పోస్టల్ యూనియన్, పోస్టల్ కుటుంబానికి శుభాకాంక్షలు తెలియజేసిన కేంద్ర మంత్రి అశ్విని వైష్ణవ్
కఠినమైన సమయాలలో అందించిన పరపతి ఇండియా పోస్ట్కు రాబోయే సంవత్సరాలలో సానుకూలంగా మార్గనిర్దేశం చేస్తుంది: పోస్టల్ కార్యదర్శి శ్రీ వినీత్ పాండే
1874 లో స్థాపించిన యూనివర్సల్ పోస్టల్ యూనియన్ వార్షికోత్సవాన్ని పురస్కరించుకుని ప్రతి సంవత్సరం అక్టోబర్ 9 న ప్రపంచ తపాలా దినోత్సవంగా జరుపుకుంటారు. 1876 నుండి భారతదేశం యూనివర్సల్ పోస్టల్ యూనియన్లో సభ్యునిగా ఉంది. ప్రపంచ తపాలా దినోత్సవం ఉద్దేశ్యం ప్రజల జీవితాల్లో, వ్యాపారాలలో పోస్టల్ రంగం పాత్ర, అలాగే దేశాల సామాజిక-ఆర్థిక అభివృద్ధికి సహకారం గురించి ప్రజలను చైతన్యవంతులను చేయడం. ఈ సంవత్సరం ప్రపంచ పోస్ట్ డే ఇతివృత్తం 'ఇన్నోవేట్ టు రికవరీ' - తిరిగి పునరుద్ధరణ దిశగా ఆవిష్కరణల పేరుతో ప్రపంచ పోస్ట్ డే సందర్భంగా, కోవిడ్ మహమ్మారి కష్ట కాలంలో ప్రజా సేవలను అందించడంలో పోస్టల్ సిబ్బంది అమూల్యమైన కృషిని గుర్తుచేసుకుంటాము.
ఐక్యరాజ్యసమితి సెక్రటరీ జనరల్ మిస్టర్ ఆంటోనియో గుటెర్రెస్ని ఉటంకిస్తే.. "విస్తారమైన పోస్టల్ నెట్వర్క్-లక్షలాది మంది కార్మికులు వందల వేల పోస్ట్ ఆఫీస్ల ద్వారా బిలియన్ల కొద్దీ మెయిల్ లను తరలించడం-ప్రపంచవ్యాప్తంగా కమ్యూనిటీలను కలుపుతూ మన సమాజాలను అనుసంధానం చేస్తోంది"
1.5 లక్షలకు పైగా ఐటి ఎనేబుల్ చేసిన పోస్ట్ ఆఫీసులతో, 2020 మరియు 2021 లో మహమ్మారి లాక్డౌన్ సమయంలో పోస్టల్ మరియు ఫైనాన్షియల్ సేవలను అందించడంలో ఇండియా పోస్ట్ కీలక పాత్ర పోషించింది. బలమైన ఐటీ వ్యవస్థ పౌరుల ఇంటి వద్ద ఆర్థిక సేవలను అందించడానికి ఇండియా పోస్ట్ని అవకాశం కలిపిస్తుంది.
సామాన్యుడికి అత్యంత అందుబాటులో, విశ్వసనీయమైన బ్యాంక్ను నిర్మించాలనే దృష్టితో 2018 లో ఇండియా పోస్ట్ పేమెంట్స్ బ్యాంక్ ప్రారంభించడం ద్వారా విస్తారమైన పోస్టల్ నెట్వర్క్ మరింత బలోపేతం అయింది.
ప్రపంచ తపాలా దినోత్సవం సందర్భంగా, ఎలక్ట్రానిక్స్ & ఇన్ఫర్మేషన్ టెక్నాలజీ మంత్రి శ్రీ అశ్విని వైష్ణవ్, యూనివర్సల్ పోస్టల్ యూనియన్, పోస్టల్ శాఖను ట్వీట్లో అభినందించారు. భారత తపాలా శాఖ సామాజిక సహకారం గురించి కూడా ఆయన ప్రస్తావించారు. ప్రపంచ తపాలా దినోత్సవం సందర్భంగా కార్యదర్శి  శ్రీ వినీత్ పాండే తన సందేశంలో పోస్ట్ ఆఫీసులు గతంలో కంటే చాలా సందర్భోచితంగా మారాయి రాబోయే సంవత్సరాల్లో ఇండియా పోస్ట్కి సానుకూలంగా ఉంటుందని అన్నారు.
హోం మంత్రిత్వ శాఖ
వ్యవసాయంపై లోక్ సభలో 2 కీలక బిల్లుల ఆమోదం పట్ల ప్రధాని మోదీకి అమిత్ షా కృతజ్ఞతలు.
“రైతుల సాధికారతకోసం కేంద్రంలో తొలిసారిగా రాత్రింబవళ్లు పనిచేసే ప్రభుత్వం మోదీ ప్రభుత్వ రూపంలో కనిపిస్తోంది. చారిత్రాత్మకమైన వ్యవసాయ సంస్కరణ బిల్లులు లోక్ సభలో ఆమోదం పొందడం ఈ దిశలో కనీవినీ ఎరుగని పరిణామం”
“మోదీ ప్రభుత్వం తెచ్చిన విభిన్నమైన ఈ శాసనాలు, వ్యవసాయ రంగాన్ని సమూలంగా మార్చగలవు. దళారుల కోరలనుంచి రైతులకు విమక్తి కలిగించి, అవరోధాలన్నింటినీ అధిగమించేలా చేయగలవు”
“రైతులు తమ ఉత్పత్తులను విక్రయించుకునేందుకు కొత్త అవకాశాలను ఈ బిల్లులు అందిస్తాయి. దీనితో వారి ఆదాయమూ పెరుగుతుంది”
“మోదీ ప్రభుత్వం తెచ్చిన చారిత్రాత్మక వ్యవసాయ సంస్కరణలు రైతుల జీవితాల్లో గుణాత్మక మార్పునకు, వారి స్వావలంబనకు దోహదపడతాయి”
“జాతి సంపద, సౌభాగ్య సృష్టికి బాధ్యత వహిస్తూ, చెమటోడ్చుతున్న రైతులు భారతదేశానికి గర్వకారణం”
వ్యవసాయ సంస్కరణలపై లోక్ సభలో రెండు కీలకమైన బిల్లులకు ఆమోదం లభించిన నేపథ్యంలో కేంద్ర హోమ్ మంత్రి అమిత్ షా,.. ప్రధానమంత్రి నరేంద్ర మోదీకి కృతజ్ఞతలు తెలియజేశారు. ట్విట్టర్ ద్వారా పలు ట్వీట్లలో అమిత్ షా తన అభిప్రాయాలను వ్యక్తం చేశారు. “జాతి సంపదకు, సౌభాగ్యానికి బాధ్యతవహిస్తూ, కష్టపడి చెమటోడ్చి పనిచేస్తున్న రైతులు భారతదేశానికే గర్వకారణం. రైతుల సాధికారత కోసం కేంద్రంలో తొలిసారిగా రాత్రింబవళ్లు పనిచేసే ప్రభుత్వం మోదీ ప్రభుత్వ రూపంలో కనిపిస్తోంది. చారిత్రాత్మకమైన వ్యవసాయ సంస్కరణ బిల్లులు లోక్ సభలో ఆమోదం పొందడం ఈ దిశలో కనీవినీ ఎరుగని గొప్ప పరిణామం” అంటూ అమిత్ షాతన ట్వీట్ల ద్వారా కృతజ్ఞతలు తెలిపారు.
“మోదీ ప్రభుత్వం తీసుకువచ్చిన విభిన్నమైన, ప్రత్యేకమైన ఈ శాసనాలు, వ్యవసాయ రంగాన్ని సమూలంగా మార్చగలవు. మధ్య దళారుల కోరలనుంచి రైతులకు విమక్తి కలిగించి, వారు అవరోధాలన్నింటినీ అధిగమించేలా చేయగలవు. రైతులు తమ ఉత్పత్తులను విక్రయించుకునేందుకు కొత్త అవకాశాలను ఈ బిల్లులు అందిస్తాయి. దీనితో వారి ఆదాయమూ పెరుగుతుంది” అని అమిత్ షా పేర్కొన్నారు.
“మోదీ ప్రభుత్వం తెచ్చిన చారిత్రాత్మక ప్రాముఖ్యం కలిగిన ఈ వ్యవసాయ సంస్కరణలు రైతుల జీవితాల్లో గుణాత్మక మార్పునకు, రైతుల స్వావలంబనకు దోహదపడతాయి. ఈ బిల్లుల ఆమోదం నేపథ్యంలో, ప్రధానమంత్రి నరేంద్ర మోదీకి, కేంద్ర వ్యవసాయ మంత్రి నరేంద్ర సింగ్ తోమర్ కు హృదయపూర్వక కృతజ్ఞలు తెలుపుకుంటున్నాను” అని అమిషా తెలిపారు.
2020వ సంవత్సరపు రైతుల ఉత్పాదన వాణిజ్యం  బిల్లును, 2020వ సంత్సరపు రైతుల  ధర హామీ ఒప్పందం, వ్యవసాయ సేవల బిల్లులను లోక్ సభ నిన్న ఆమోదించింది.
రైతులు తాము పండించిన పంటల అమ్మకం, కొనుగోలుకు సంబంధించి రైతులకు, వ్యాపారులకు స్వేచ్ఛగా వ్యవహరించగలిగే వాతావరణం కలిగించేందుకు, పోటీ తత్వంతో కూడిన ప్రత్యామ్నాయ వాణిజ్య మార్గాల కల్పన ద్వారా రైతులకు గిట్టుబాటుధర కల్పించేందుకు, పటిష్టమైన, పారదర్శకమైన, అడ్డంకులు లేని అంతర్రాష్ట్ర వాణిజ్యానికి అవకాశం కల్పించేందుకు రైతుల ఉత్పాదన వాణిజ్యం  బిల్లు వీలు కలిగిస్తుంది.
వ్యవసాయ సంబంధమైన వాణిజ్య సంస్థలతో, టోకు వర్తకులతో, ఆహార శుద్ధి సంస్థలతో, ఎగుమతిదార్లతో, విస్తృత స్థాయి రిటైలర్లతో రైతులు కుదుర్చుకునే ఒప్పందాలకు తగిన రక్షణ కల్పించే వ్యవస్థ ఏర్పాటు చేసేందుకు రైతుల  ధర హామీ ఒప్పందం, వ్యవసాయ సేవల బిల్లు దోహదపడుతుంది. రైతులు భవిష్యత్తులో తమ ఉత్పత్తిని గిట్టుబాటు ధరకు అమ్ముకునేందుకు పారదర్శకమైన వ్యవస్థను ఏర్పాటు చేసేందుకు ఈ బిల్లు వీలు కలిగిస్తుంది.
|
ఆరోగ్య, కుటుంబ సంక్షేమ మంత్రిత్వ శాఖ
|
194.27 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 3.45 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 26,976
గత 24 గంటల్లో నమోదయిన కొత్త కేసులు 3,714
ప్రస్తుత రికవరీ రేటు 98.72%
వారపు పాజిటివిటీ రేటు 0.97%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 194.27 కోట్ల  డోసులను టీకా కార్యక్రమం అధిగమించింది. 2,47,93,056 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 3.45 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,04,07,336
|
|
రెండో డోసు
|
|
1,00,44,342
|
|
ముందు జాగ్రత్త డోసు
|
|
53,15,737
|
|
ఫ్రంట్లైన్ సిబ్బంది
|
|
మొదటి డోసు
|
|
1,84,19,915
|
|
రెండో డోసు
|
|
1,75,90,917
|
|
ముందు జాగ్రత్త డోసు
|
|
89,64,677
|
|
12-14 ఏళ్ల వారు
|
|
మొదటి డోసు
|
|
3,45,58,366
|
|
రెండో డోసు
|
|
1,79,69,120
|
|
15-18 ఏళ్ల వారు
|
|
మొదటి డోసు
|
|
5,96,49,519
|
|
రెండో డోసు
|
|
4,63,46,970
|
|
18-44 ఏళ్ల వారు
|
|
మొదటి డోసు
|
|
55,73,73,611
|
|
రెండో డోసు
|
|
49,22,54,930
|
|
ముందు జాగ్రత్త డోసు
|
|
11,68,674
|
|
45-59 ఏళ్ల వారు
|
|
మొదటి డోసు
|
|
20,32,89,319
|
|
రెండో డోసు
|
|
19,13,42,058
|
|
ముందు జాగ్రత్త డోసు
|
|
15,90,120
|
|
60 ఏళ్లు పైబడినవారు
|
|
మొదటి డోసు
|
|
12,71,21,676
|
|
రెండో డోసు
|
|
11,93,69,083
|
|
ముందు జాగ్రత్త డోసు
|
|
1,99,40,173
|
|
ముందు జాగ్రత్త డోసులు
|
|
3,69,79,381
|
|
మొత్తం డోసులు
|
|
1,94,27,16,543
దేశవ్యాప్త క్రియాశీల కేసుల సంఖ్య 26,976. మొత్తం పాజిటివ్ కేసుల్లో ఇది 0.06 శాతం.
భారతదేశ రికవరీ రేటు 98.72 శాతంగా ఉంది. గత 24 గంటల్లో 2,513 మంది రోగులు కోలుకున్నారు. దీంతో, కోలుకున్న రోగుల సంఖ్య  4,26,33,365 కి పెరిగింది.
గత 24 గంటల్లో 3,714 కొత్త కేసులు నమోదయ్యాయి.
గత 24 గంటల్లో మొత్తం 3,07,716 పరీక్షలు చేశారు. దేశవ్యాప్తంగా ఇప్పటివరకు 85.32 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.97 శాతంగా, రోజువారీ పాజిటివిటీ రేటు 1.21 శాతంగా నమోదయ్యాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 192.38 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 14,832
మొత్తం కేసుల్లో క్రియాశీల కేసులు 0.03%
ప్రస్తుత రికవరీ రేటు 98.75%
గత 24 గంటల్లో 2,099 మంది కోలుకున్నారు. దీంతో, కోలుకున్నవారి మొత్తం సంఖ్య 4,25,99,102 కు పెరిగింది.
గత 24 గంటల్లో 2,022 కొత్త కేసులు నమోదయ్యాయి.
రోజువారీ పాజిటివిటీ రేటు 0.69%
వారపు పాజిటివిటీ రేటు 0.49%
గత 24 గంటల్లో చేసిన 2,94,812 కొవిడ్ పరీక్షలతో కలిపి ఇప్పటివరకు 84.70 కోట్ల పరీక్షలు చేశారు.
కమ్యూనికేషన్లు- సమాచార సాంకేతిక విజ్ఞాన మంత్రిత్వ శాఖ
శాఖాపరమైన అధికారులు దేశంలో ప్రతి ఇంటికి అనుసంధాతను నిర్ధారించి, కవరేజ్ నాణ్యతను మెరుగు పరచాలి - శ్రీ అశ్విని వైష్ణవ్
డి.ఓ.టి. క్షేత్ర స్థాయి అధికారుల సమావేశం : టెలికాం వృద్ధి ని ముందుకు తీసుకెళ్లేందుకు విభాగం & పరిశ్రమ చేతులు కలిపాయి.
దేశంలోని ప్రతి ఇంటికీ అనుసంధానతను నిర్ధారించి, కవరేజ్ నాణ్యతను మెరుగుపరిచే ఉమ్మడి లక్ష్యాల సాధనకు నియంత్రణ నుంచి అభివృద్ధి వరకు శాఖాపరమైన అధికారుల ఆలోచనా విధానంలో మార్పు రావాల్సిన అవసరం ఉందని కమ్యూనికేషన్స్, ఎలక్ట్రానిక్స్, ఇన్ఫర్మేషన్ టెక్నాలజీ మరియు రైల్వేల మంత్రి శ్రీ అశ్విని వైష్ణవ్ అన్నారు.
నిన్న ఇక్కడ నిర్వహించిన క్షేత్ర స్థాయి అధికారులు, శాఖాపరమైన ప్రధాన కార్యాలయ అధికారులు, పరిశ్రమ ప్రతినిధుల రెండు రోజుల సదస్సునుద్దేశించి ఆయన ప్రసంగించారు. కమ్యూనికేషన్ల శాఖ సహాయ మంత్రి శ్రీ దేవుసిన్హ్ చౌహాన్ ఈ సమావేశాన్ని ప్రారంభించారు. టెలికాం రంగానికి సంబంధించిన వివిధ సమయోచిత సమస్యలపై సంయుక్త భాగస్వాములు, కార్యనిర్వాక బృందాల ఫలితాలు, సిఫార్సులను ఉదయం జరిగిన సదస్సులో కమ్యూనికేషన్ల శాఖ మంత్రి శ్రీ అశ్విని వైష్ణవ్ కు, మధ్యాహ్నం జరిగిన సదస్సులో కమ్యూనికేషన్ల శాఖ సహాయ మంత్రి కీ సమర్పించారు.
సార్వత్రిక డిజిటల్ చేరిక లో నాణ్యమైన టెలికాం కనెక్టివిటీ యొక్క ప్రాముఖ్యతను ముఖ్యంగా డిజిటల్ ఆర్థిక వ్యవస్థ పరంగా ప్రాముఖ్యతను శ్రీ అశ్విని వైష్ణవ్ ఈ సందర్భంగా పేర్కొన్నారు.
క్షేత్ర స్థాయి లోనూ, ప్రధాన కార్యాలయాలలోనూ పనిచేసే శాఖాపరమైన అధికారులు, అదేవిధంగా పరిశ్రమలు, విద్యాసంస్థల మధ్య సహకారం మాత్రమే మారుతున్న సాంకేతిక స్వభావంతో టెలికాం రంగాన్ని ముందుకు తీసుకెళ్లగలదని ఆయన అభిప్రాయపడ్డారు. ప్రస్తుతం ఉన్న పాతకాలపు టెలికాం చట్టాల స్థానంలో పటిష్టమైన, భవిష్యత్తు అవసరాలకు అనుగుణంగా ఉండే టెలికాం చట్టం అవసరం ఉందని పేర్కొంటూ, దీనికి సంబంధించిన ముసాయిదా చట్టాన్ని, ప్రజల సంప్రదింపులు / సూచనలు, స్పందనల కోసం త్వరలో పబ్లిక్ డొమైన్ లో అందుబాటులో ఉంచనున్నట్లు కూడా ఆయన తెలియజేశారు.
అంతకుముందు, సదస్సును ప్రారంభించిన అనంతరం శ్రీ దేవుసిన్హ్ చౌహాన్ మాట్లాడుతూ, ఐదు ట్రిలియన్ల ఆర్థిక వ్యవస్థ దిశగా దేశం పురోగమించడంలో టెలికాం పాత్ర ను ప్రముఖంగా పేర్కొన్నారు. ఇటీవల విజయవంతంగా నిర్వహించిన 5-జి. వేలం మరియు ఇతర టెలికాం సంస్కరణల విషయంలో టెలికాం విభాగంతో పాటు, ఇతర భాగస్వాములందరినీ, ఆయన అభినందిస్తూ, టెలికాం విభాగాన్ని మరింత వృద్ధి లోకి తీసుకు వెళ్ళడానికి అమలు చేయగల ఆలోచనలు, పరిష్కారాలను ఈ సదస్సు రూపొందిస్తుందని ఆయన ఆశాభావం వ్యక్తం చేశారు.
టెలికాం రంగంలోని సంబంధిత సమస్యలపై ఫోకస్డ్ గ్రూప్ డిస్కషన్ లు మరియు ప్రెజెంటేషన్ల తో ఈ సదస్సు 2022 సెప్టెంబర్, 15వ తేదీన కూడా కొనసాగుతుంది.
ప్రధాన మంత్రి కార్యాలయం
మహిళల నాయకత్వం లో అభివృద్ధి సాధన అనేది ఆది నుంచి మా యొక్క అగ్ర ప్రాధాన్య అంశం గా ఉంటూ వచ్చింది: ప్రధాన మంత్రి
గడచిన ఎనిమిది సంవత్సరాల లో మహిళల కు సాధికారిత ను కల్పించడం లో ప్రభుత్వం శాయశక్తులా కృషి చేసిందని ప్రధాన మంత్రి శ్రీ నరేంద్ర మోదీ అన్నారు. మహిళ ల నాయకత్వం లో అభివృద్ధి వైపు పయనిస్తూ ఉన్న ఫలితం గా మన కోట్లాది మాతృమూర్తులు, సోదరీమణులు మరియు కుమార్తె ల జీవనం సులభతరం గా మారింది, మరి వారు దేశ ప్రగతి కి గొప్ప గా తోడ్పాటు ను ఇస్తున్నారు అని కూడా శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘గత 8 ఏళ్ళ లో నారీ శక్తి యొక్క సాధికారిత లో ప్రభుత్వం శాయశక్తులా పాటుపడింది. మహిళ ల నాయకత్వం లో అభివృద్ధి ని సాధించడం అనేదానికి మొదటి నుంచి పెద్ద పీట ను వేయడం జరిగింది. దీని ఫలితం గానే మన కోట్ల కొద్దీ మాతృమూర్తులు, సోదరీమణులు మరియు కుమార్తెల కు జీవనం సులభతరం అయింది. మరి వారు దేశం యొక్క ప్రగతి కి ఎంతో ఉత్సాహం తో తోడ్పాటు ను అందిస్తూ వస్తున్నారు’’ అని పేర్కొన్నారు.
పౌర విమానయాన మంత్రిత్వ శాఖ
ఉత్కేలా విమానాశ్రయాన్ని, ఉత్కేలా - భువనేశ్వర్ మధ్య నేరుగా నడిచే విమాన సర్వీసును ప్రారంభించిన శ్రీ జ్యోతిరాదిత్య ఎమ్ సింధియా
ఉడాన్ పథకం కింద ప్రాంతీయ విమానాశ్రయంగా ఉత్కేలా విమానాశ్రయం అభివృద్ధి
ఉత్కేలా విమానాశ్రయాన్ని, ఉత్కేలా - భువనేశ్వర్ మధ్య నేరుగా నడిచే విమాన సర్వీసును కేంద్ర పౌర విమానయాన శాఖ మంత్రి శ్రీ జ్యోతిరాదిత్య ఎమ్ సింధియా అని పిలుస్తారు. వీడియో కాన్ఫరెన్స్ ప్రారంభ కార్యక్రమంలో పౌర విమానయాన శాఖ సహాయ మంత్రి జనరల్  విజయ్ కుమార్ సింగ్ కూడా ఉన్నారు.
ఒడిశా ప్రభుత్వానికి చెందిన ఉత్కెలా విమానాశ్రయాన్నిపౌర విమానయాన శాఖ అమలు చేస్తున్న ఉడాన్ పథకం కింద ప్రాంతీయ విమానాశ్రయంగా రూ. 31.07 కోట్ల ఖర్చుతో అభివృద్ధి చేశారు.
ఉత్కెలా విమానాశ్రయంలో 917 మీటర్ల పొడవు  30 మీటర్ల వెడల్పుతో రన్వే ఉంది.. ఉత్కెలా విమానాశ్రయంతో ఒడిశాలో ఇప్పుడు విమానాశ్రయాల సంఖ్య 5కి చేరింది.
కొత్తగా ప్రారంభమైన ఉత్కెలా - భువనేశ్వర్ - ఉత్కెలా విమాన మార్గం ప్రాంతీయ విమాన కనెక్టివిటీని మెరుగుపరుస్తుంది . ఈ ప్రాంతం ఆర్థికాభివృద్ధిలో ముఖ్యమైన పాత్ర పోషిస్తుంది. ఆగస్టు 31 నుంచి ఈ మార్గంలో భారత విమాన సర్వీసులు నడపబడతాయి. ఉడాన్ పథకం కింద ఆమోదించిన 9-సీట్ల Cessna C-208 విమానాలను ఇండియావాన్ ఈ మార్గంలో నిర్వహిస్తోంది. ఉపయోగించుకుంటారు. ఈ విమానం కింది షెడ్యూల్ ప్రకారం నడుస్తుంది:
ప్రారంభోత్సవ కార్యక్రమంలో ప్రసంగించిన శ్రీ జ్యోతిరాదిత్య ఎం సింధియా విమాన సర్వీసు వల్ల ఉత్కెలా నుంచి భువనేశ్వర్ రోడ్డు మార్గంలో వెళ్ళడానికి దాదాపు 8 గంటలు పడుతుందని , విమాన మార్గంలో ఉత్కేలానుంచి భువనేశ్వర్ కు ఒక గంట ఇరవై నిమిషాల్లో అన్నారు. విమాన అందుబాటులోకి రావడంతో కలహండి ఆర్థిక కార్యకలాపాలు పెరుగుతాయని, అనేక ఉపాధి అవకాశాలు కలుగుతాయని తెలిపారు. కలహండి ప్రాంతం అభివృద్ధి చెందుతుందని మంత్రి అన్నారు. ఒడిశా రాష్ట్రంలో పౌర విమానయాన మౌలిక సదుపాయాలను అభివృద్ధి చేయడంలో ఒడిశా ప్రభుత్వంతో కేంద్ర ప్రభుత్వం సన్నిహిత సహకారంతో పనిచేస్తోందని శ్రీ సింధియా తెలిపారు.
కేంద్ర రోడ్డు రవాణా, పౌర విమానయాన శాఖ సహాయ మంత్రి జనరల్ డాక్టర్ వి కె సింగ్  మాట్లాడుతూ ఉత్కెలా విమానాశ్రయ పునరాభివృద్ధికి కేంద్ర ప్రభుత్వం దాదాపు రూ. 31 కోట్లు ఖర్చు చేసిందని చెప్పారు. కలహండికి భువనేశ్వర్ తో సహా రాష్ట్రంలోని ఇతర నగరాలకు రవాణా సౌకర్యాలు అందుబాటులో వచ్చాయన్నారు. ఇది ఈ ప్రాంతం అభివృద్ధికి సహాయపడుతుందని ఆయన అన్నారు.
ఈ కార్యక్రమంలో రాజ్యసభ ఎంపీ శ్రీ సుజిత్ కుమార్, లోక్ సభ ఎంపీ శ్రీ బసంత కుమార్ పాండా, ఒడిశా జలవనరులు మరియు వాణిజ్యం, రవాణా శాఖ మంత్రి శ్రీమతి. తుకుని సాహు, పౌర విమానయాన మంత్రిత్వ శాఖ కార్యదర్శి శ్రీ రాజీవ్ బన్సల్, ఒడిశా ప్రభుత్వ ప్రధాన కార్యదర్శి శ్రీమతి ఉషా పాధీ, ఇండియా వన్ యొక్క సీఈఓ శ్రీ అరుణ్ కుమార్ సింగ్ పాల్గొన్నారు.
ప్రధాన మంత్రి కార్యాలయం
ఛఠ్ సందర్భం లో ప్రజలకు శుభాకాంక్షలు తెలిపిన ప్రధాన మంత్రి
ఛఠ్ పూజ సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో -
‘‘సూర్యోపాసన తాలూకు మహా పర్వదినం అయినటువంటి ఛఠ్ ను పురస్కరించుకొని అందరికి చాలా చాలా శుభాకాంక్ష లు. ఛఠీ మాత ప్రతి ఒక్కరి కి ఉత్తమ ఆరోగం తో పాటు సుఖాన్ని మరియు సమృద్ధి ని కూడా ప్రసాదించు గాక.’’ అని ఆకాంక్షించారు.
सूर्योपासना के महापर्व छठ की आप सभी को ढेरों शुभकामनाएं। छठी मइया हर किसी को उत्तम स्वास्थ्य और सुख-सौभाग्य प्रदान करें। pic.twitter.com/JVZ7lTKWDn
— Narendra Modi  November 10, 2021
సూక్ష్మ, లఘు, మధ్య తరహా సంస్థల మంత్రిత్వ శాఖష్
నిఘా అవగాహన వారోత్సవాలు నిర్వహిస్తున్న ఎన్ఎస్ఐసీ
నిఘా అవగాహన వారోత్సవాల్లో భాగంగా, జాతీయ చిన్న పరిశ్రమల కార్పొరేషన్  సీఎండీ శ్రీ విజయేంద్ర, సంస్థ సిబ్బందితో "సంస్థల కోసం సమగ్రత ప్రతిజ్ఞ" చేయించారు. కేంద్ర సూక్ష్మ, చిన్న, మధ్యతరహా సంస్థల శాఖ ఆధ్వర్యంలో ఎన్ఎస్ఐసీ పని చేస్తుంది.
ఎన్ఎస్ఐసీ డైరెక్టర్లు ఉదయకుమార్, గౌరంగ్ దీక్షిత్, సీవోవీ రాజన్ తెహ్రాన్, సంస్థ ఉద్యోగులు ఈ కార్యక్రమంలో పాల్గొన్నారు. ప్రజా భాగస్వామ్యం ద్వారా ప్రజా జీవితంలో సమగ్రత, నిజాయతీని పెంపొందించేందుకు కట్టుబడిన ఎన్ఎస్ఐసీ నిబద్ధతను ఈ వారోత్సవాలు చాటుతాయి. ఉద్యోగులంతా కొవిడ్ నివారణ మార్గదర్శకాలు పాటించాలని సంస్థ సీఎండీ సూచించారు. ఈ ఏడాది నిఘా అవగాహన వారోత్సవాల్లో భాగంగా ప్రచార రూపంలో చేపట్టాల్సిన అంశాలపైనా దృష్టి పెట్టాలని కూడా చెప్పారు. ఈ నెల 27వ తేదీ నుంచి వచ్చే నెల 2వ తేదీ వరకు, "సతర్క్ భారత్- సమృద్ధ్ భారత్" అంశంతో ఎన్ఎస్ఐసీ ఈ వారోత్సవాలను నిర్వహిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
దేశవ్యాప్తంగా నిర్వహిస్తున్న జాతీయ వాక్సినేషన్ కార్యక్రమంలో భాగంగా ఇప్పటివరకు 39.96 కోట్ల వాక్సిన్ డోస్లు వేశారు.
దేశవ్యాప్తంగా ఇప్పటివరకు 3,02,27,792 మంది కోవిడ్ నుంచి కోలుకున్నారు.
కోవిడ్నుంచి రికవరీ రేటు 97.31 శాతానికి పెరిగింది.
గత 24 గంటలలో 43, 916మంది పేషెంట్లు కోవిడ్నుంచి కోలుకున్నారు.
గత 24 గంటలలో ఇండియాలో 38,079 కోవిడ్ కొత్త కేసులు నమోదయ్యాయి.
ఇండియాలో క్రియాశీల కేస్లోడ్ ప్రస్తుతం 4,24,025
క్రియాశీల కేస్లొడ్ మొత్తం కేసులలో 1.36 శాతం
వారపు పాజిటివిటీ రేటు 5 శాతం కంటే తక్కువగా ఉంది. ప్రస్తుతం ఇది 2.10 శాతం గా ఉంది .
రోజువారి పాజిటివిటి రేటు 1.91 శాతం. ఇది వరుసగా 26 వ రోజు 3 శాతం కంటే తక్కువ గా ఉంది.
దేశంలో కోవిడ్ పరీక్షల సామర్ధ్యాన్ని గణనీయంగా పెంచారు. ఇప్పటివరకు 44.20 కోట్ల కోవిడ్ నిర్ధారణ పరీక్షలు నిర్వహించారు.
ప్రధాన మంత్రి కార్యాలయం
శ్రీమతి ముక్తా తిలక్ కన్నుమూత పట్ల సంతాపాన్ని వ్యక్తం చేసిన ప్రధాన మంత్రి
మహారాష్ట్ర ఎమ్ఎల్ఎ మరియు పుణె పూర్వ మేయర్ శ్రీమతి ముక్తా తిలక్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీమతి ముక్తా తిలక్ గారు సమాజానికి సేవ చేయడం కోసం ఎంతో పాటుపడ్డారు. పుణె మేయర్ గా ఆమె పదవీ కాలం లో ప్రజా సమస్యల ను వెలుగులోకి తేవడం కోసం తనదైన ముద్ర వేశారు. బిజెపి పట్ల ఆమెకు ఉన్న నిబద్ధతను కార్యకర్తలు ఎల్లప్పుడూ గౌరవిస్తారు. ఆమె మృతి తో నేను వేదన కు గురయ్యాను. ఆమె కుటుంబాని కి మరియు ఆమె ను అభిమానించే వారికి ఇదే నా సంతాపం. ఓం శాంతి.’’ అని పేర్కొన్నారు.
ఆర్థిక మంత్రిత్వ శాఖ
భారతదేశం మరియు జపాన్ ల మధ్య ద్వైపాక్షిక ఆదాన ప్రదాన సర్దుబాటు కు ఆమోదం తెలిపిన మంత్రివర్గం
భారతదేశాని కి, జపాన్ కు మధ్య ద్వైపాక్షిక ఆదాన ప్రదాన సర్దుబాటు కై ఒక ఒప్పందాన్ని కుదుర్చుకోవాలన్న ప్రతిపాదన కు మరియు భారతీయ రిజర్వు బ్యాంకు కి, బ్యాంక్ ఆఫ్ జపాన్ కు మధ్య గరిష్ఠం గా 75 బిలియన్ యుఎస్ డాలర్ ల గరిష్ఠ మొత్తం తో కూడిన ఒక ద్వైపాక్షిక ఆదాన ప్రదాన సర్దుబాటు ఒప్పందం పై సంతకాలు చేసే అధికారాన్ని ఆర్బిఐ కి ఇస్తూ ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదముద్ర వేసింది.
ప్రధానాంశాలు:
విదేశీ మారక ద్రవ్యం లో స్వల్పకాలిక కొరత ను తీర్చడం కోసం చెల్లింపు ల శేషం స్థాయి ని సముచితమైన రీతి లో నిర్వహించే ఉద్దేశం తో, దేశీయ కరెన్సీ కి బదులు గా గరిష్ఠ మొత్తం లో 75 బిలియన్ యుఎస్ డాలర్ ల ఆదాన ప్రదానానికి మరియు రీ-ఎక్స చేంజ్ కు భారతదేశం మరియు జపాన్ ల మధ్య ఒప్పందమే ఈ ఆదాన ప్రదాన సర్దుబాటు గా ఉంది.
ప్రయోజనాలు:
సంకట పరిస్థితుల లో ఒకరికి మరొకరు సహాయాన్ని అందించుకోవడం తో పాటు, అంతర్జాతీయ విశ్వాసాన్ని నిలబెట్టుకోవడం కోసం భారతదేశాని కి, జపాన్ కు మధ్య పరస్పర సహకారాని కి ఒక చక్కని ఉదాహరణే బిఎస్ఎ. ఈ సదుపాయం భారతదేశాని కి అవసరపడినప్పుడల్లా వినియోగించుకోవడానికిగాను అంగీకారం కుదిరిన మొత్తం లో మూలధన లభ్యత ను కల్పిస్తుంది. అంతే కాదు, ఈ సర్దుబాటు కార్యరూపం దాల్చిందంటే గనక దేశ మారకం రేటు స్థిరత్వ విషయం లో మరింత విశ్వాసం ఏర్పడి భారతీయ కంపెనీలకు విదేశీ మూలధన వినియోగం లో అవకాశాలు మెరుగుపడతాయి. చెల్లింపుల శేషం లో తలెత్తే ఇబ్బందుల ను అధిగమించడాని కి ఈ తరహా ఆదాన ప్రదాన మార్గం అందుబాటు లో ఉండటం దేశీయ కరెన్సీ పై ఊహాకల్పిత దాడుల ను నిరోధించ గలగడంతో పాటు మారకం రేటు లో అనిశ్చితి ని సంబాళించడం లో ఆర్బిఐ యొక్క సామర్ధ్యాన్ని ఎంతగానో పెంపొందించ గలుగుతుంది కూడాను.
భారతదేశాని కి మరియు జపాన్ కు మధ్య పరస్పర ఆర్థిక సహకారం లో, ప్రత్యేక వ్యూహాత్మక మరియు ప్రపంచ భాగస్వామ్యం లో ఈ సర్దుబాటు మరొక మైలురాయి అని చెప్పాలి.
(
హోం మంత్రిత్వ శాఖ
సర్దార్ వల్లభ్ భాయ్ పటేల్ జాతీయ పోలీస్ అకాడమీలో దీక్షాంత్ పెరేడ్ లో పాల్గొన్న 131 మంది ప్రోబేషనర్లు
· దీక్షాంత్ పెరేడ్ కార్యక్రమంలో వీడియో కాన్ఫరెన్సు ద్వారా ముఖ్యఅతిథిగా పాల్గొన్న ప్రధాన మంత్రి శ్రీ నరేంద్ర మోదీ
· సమాజానికి ఉపయోగపడే అంశాలను ఎంచుకుని వాటిని సాధించేందుకు ప్రయత్నించాలనిపిలుపునిచ్చిన ప్రధాన మంత్రి
హైదరాబాద్ లోని సర్దార్ వల్లభ్ భాయ్ పటేల్ జాతీయ పోలీసు అకాడమీ లో శిక్షణ పూర్తి చేసుకున్న ఐపిఎస్ అధికారుల దీక్షాంత్ పెరేడ్ ఈ రోజు జరిగింది. ఈ పాసింగ్ అవుట్ పెరేడ్కు ప్రస్తుత బ్యాచ్ ఉత్తమ ప్రొబేషనర్ డి.వి. కిరణ్ శృతి నాయకత్వం వహించారు.
ఈ కార్యక్రమంలో ప్రధాన మంత్రి శ్రీ నరేంద్ర మోదీ వీడియో కాన్ఫరెన్సు ద్వారా ముఖ్యఅతిథిగా పాల్గొని, పాసింగ్ అవుట్ పెరేడ్లో పాల్గొంటున్న ప్రొబేషనర్లతో ముచ్చటించారు. శారీరక దారుఢ్య ప్రాధాన్యతను ప్రస్తావిస్తూ ప్రధాన మంత్రి, శిక్షణ పూర్తి చేసుకున్న వారు శారీరక దారుఢ్యాన్ని కాపాడుకోవాలని, ఇది వారి విధిలో భాగమని అన్నారు. మంచి మనిషిగా ఉండలేని వారు మంచి అధికారి కాలేరని ప్రధాన మంత్రి అన్నారు. సమాజానికి ఉపయొగపడే అంశాలను ఎంచుకుని వాటిని సాధించేందుకు ప్రయత్నించాలని ఆయన వారికి పిలుపునిచ్చారు. సమాజంలోని నిగూఢంగా ఉన్న శక్తి సామర్ధ్యాలు ఉపయోగించుకుని, ప్రజలకు ఉపయోగపడే లక్ష్యాల సాధనకు కృసి చేయాలని ఆయన సూచించారు.
కేంద్ర హోంశాఖ మంత్రి అమిత్ షా మాట్లాడుతూ, అకాడమీ నుంచి శిక్షణ పూర్తి చేసుకుని పాసింగ్ అవుట్ పెరేడ్ లో పాల్గొన్న వారికి తన అభినందనలు తెలిపారు. ప్రధాన మంత్రి దార్శనికత అయిన స్మార్ట్ పోలిసింగ్ను సాకారం చేసేందుకు చిత్తశుద్ధితో, సమగ్రతతో పనిచేయాల్సిందిగా ఆయన వారికి సూచించారు.
సర్దార్ వల్లభ్భాయ్ పటేల్ నేషనల్ పోలీస్ అకాడమీ డైరక్టర్ శ్రీ అతుల్ కర్వాల్ మాట్లాడుతూ, అకాడమీ నుంచి శిక్షణ పూర్తి చేసుకున్న ప్రొబేషనర్ల పై దేశ ప్రజలకు ఎన్నో ఆశలు ఉన్నాయని, వారు ఎలాంటి క్లిష్ట పరిస్థితినైనా సందర్భానుసారం ఎదుర్కొని విజయం సాధించగలరన్న విశ్వాసం తనకు ఉందని ఆయన అన్నారు. విజేతలకు ఆయన ట్రోఫీలు ప్రదానం చేశారు.
శిక్షణ పూర్తి చేసుకున్న వారిలో 2018 బ్యాచ్ 71 ఆర్.ఆర్ కు చెందిన 121 మంది అధికారులు, 2017 బ్యాచ్ 70 ఆర్.ఆర్ కు చెందిన 10 మంది అధికారులు కలిపి మొత్తం 131 మంది ఉన్నారు.
---
(Visitor Counter : 12
నూతన మరియు పునరుత్పాదక శక్తి మంత్రిత్వ శాఖ
లాక్డౌన్ నేపథ్యంలో ఆర్ఈ ప్రాజెక్టుల సమయాన్ని పొడిగించిన ఎంఎన్ఆర్ఈః లాక్డౌన్ ఆ తరువాత 30 రోజుల వరకు వెసులుబాటు కల్పిస్తూ ఆదేశాలు
- అన్ని పునరుత్పాదక ఇంధన అమలు ఏజెన్సీలలో కోవిడ్-19 లాక్డౌన్ అనివార్యపు
చర్యగా అమలవుతుంది
కోవిడ్-19 వైరస్ మహమ్మారి కారణంగా దేశ వ్యాప్తంగా లాక్డౌన్ అమలులోకి రావడంతో కేంద్ర
నూతన, పునరుత్పాదక ఇంధన వనరుల శాఖ  కీలక నిర్ణయం తీసుకుంది. లాక్డౌన్ కారణంగా దేశ వ్యాప్తంగా ఉన్న అన్ని పునరుత్పాదక ఇంధన అమలు సంస్థలు ఆర్ఈ ప్రాజెక్టుల సమయానికి పొడిగింపులను మంజూరు చేయాలని ఎంఎన్ఆర్ఈ ఆదేశించింది. దేశంలో లాక్డౌన్ అమలులో ఉన్నన్ని రోజులతో పాటు అది ముగిశాక 30 రోజుల వరకు సాధారణపు పరిస్థితుల కాలం కింద ఈ పొడిగింపును వర్తింపజేయాలని తెలిపింది. ఈ నెల 17న ఇందుకు సంబంధించిన ఎంఎన్ఆర్ఈ తాజా ఆదేశాలను జారీ చేసింది. ఇది అన్ని ప్రాజెక్టులకు సమానంగా వర్తింపజేయాలని కేంద్ర నూతన, పునరుత్పాదకఇంధన వనరుల శాఖ తన తాజా ఆదేశాలలో పేర్కొంది. ఈ పొడింగిపునకు సంబంధించి మళ్లీ విడిగా ఒక్కొక్క ప్రాజెక్టును సమీక్షిస్తూ నిర్ణయం తీసుకోవాల్సిన అవసరం లేదని పేర్కొంది. పొడిగింపునకు గాను తగిన ఆధారాలను చూపమని అడగాల్సిన అవసరం కూడా లేదని తెలిపింది.
లాక్డౌన్ కిందే అన్ని ఏజెన్సీలు..
కోవిడ్-19 వైరస్ వ్యాప్తి కారణంగా తమ పరిధిలోని అన్ని పునరుత్పాదక ఇంధన అమలు ఏజెన్సీలు తప్పనిసరి చర్యల్లో భాగంగా లాక్డౌన్ అమలులో ఉన్నట్టుగా భావించాలని కేంద్రంలో నూతన, పునరుత్పాదక ఇంధన వనరుల శాఖ తెలిపింది. దేశంలోని పునరుత్పాదక ఇంధన విభాగాలు  కూడా కోవిడ్-19 వైరస్ మహమ్మారి కారణంగా ప్రకటించిన లాక్డౌన్ కిందనే ఉన్నట్టుగా పరిగణించాలని మంత్రిత్వ శాఖ కోరింది.
ఈ కారణంగా ఆర్ఈ ప్రాజెక్టుల గడువు సమయానికి పొడిగింపులను మంజూరు చేయాలని సూచించింది.
గతంలోనే ఇందుకు సంబంధించి కొన్ని ఆదేశాలు..
దేశంలో లాక్డౌన్ కారణంగా కాల పొడిగింపును మంజూరు చేయాలని ఆర్ఈ ప్రాజెక్టుల డెవలపర్స్ నుంచి అందిన విజ్ఞప్తి మేరకు మంత్రిత్వ శాఖ ఈ నిర్ణయం తీసుకుంది. లాక్డౌన్తో పాటుగా సాధారణ పరిస్థితి ఏర్పడేంత వరకు తమకు కాల పొడిగింపును మంజూరు చేయాలని వారు ప్రభుత్వాన్ని కోరారు. దీంతో అంతకు ముందు మార్చి 20న ఎంఎన్ఆర్ఈ ఇందుకు సంబంధించిన కొన్ని ఆదేశాలను జారీ చేసింది. ఎస్ఈసీఐ, ఎన్టీపీసీ సంస్థలతో పాటుగా అన్ని రాష్ర్టాలు, యూటీలకు చెందిన యంత్రాంగానికి విద్యుత్తు, ఇంధన, పునరుత్పాదక ఇంధన వనరుల  శాఖలకు చెందిన కార్యదర్శులు, అదనపు ప్రధాన కార్యదర్శులు/ ముఖ్య కార్యదర్శులకు ఆదేశాలిస్తూ.. చైనా లేదా మరే దేశంలోనైనా కరోనా వైరస్ వ్యాప్తి కారణంగా ముడి సరుకుల సరఫరా గొలుసులో అంతరాయం కలుగుతోందని డెవలపర్లు సూచిస్తూ అందుకు తగిన సాక్ష్యాలను లేదా పత్రాలను ఆధారంగా చూపితే వారి ఆర్ఈ ప్రాజెక్టులకు సమయం పొడిగించవచ్చని సూచించింది. ఆ తరువాత ఇప్పడు పరిస్థితిలో మార్పు కారణంగా దేశంలోనే లాక్డౌన్ అమలులోకి రావడంతో ప్రభుత్వం తాజా పొడిగింపు ఆదేశాలను జారీ చేసింది.
ప్రధాన మంత్రి కార్యాలయం
శ్రీ అటల్ బిహారీ వాజ్ పేయీ కి ఆయన వర్థంతి నాడు శ్రద్ధాంజలి ఘటించిన ప్రధాన మంత్రి
పూర్వ ప్రధాని శ్రీ అటల్ బిహారీ వాజ్ పేయీ కి భారతదేశం లోని 140 కోట్ల మంది ప్రజల తో సహా ప్రధాన మంత్రి శ్రీ నరేంద్ర మోదీ శ్రద్ధాంజలి ని ఘటించారు.
ప్రధాన మంత్రి ఒక ట్వీట్ లో -
‘‘ప్రశంసాయోగ్యుడు అటల్ గారి కి ఆయన వర్థంతి నాడు భారతదేశం లోని 140 కోట్ల మంది ప్రజల తో కలసి నేను శ్రద్ధాంజలి ని ఘటిస్తున్నాను. భారతదేశం ఆయన నాయకత్వం లో ఎంతో లబ్ధి ని పొందింది. ఆయన మన దేశం యొక్క ప్రగతి ని వర్థిల్ల జేయడం లోను మరియు అనేక రంగాల లో భారతదేశాన్ని 21 వ శతాబ్ది లోకి తీసుకు పోవడం లోను కీలకమైన పాత్ర ను పోషించారు.’’ అని పేర్కొన్నారు.